Lav et referat af nedenstående tekst:

Tekst:
Efter en uge i sadlen har nordjyske Stig Nicolaysen tilbagelagt knap halvdelen af den 4550 kilometer lange udfordring, han har givet sig i kast med. Der er tale om Race Across America og i en opdatering på Facebook mandag skriver hans hold at 57-årige Stig Nicolaysen nu har tilbagelagt 1700 miles - 2250 kilometer. Stig Nicolaysen befinder sig på cyklen 20 timer i døgnet og den ekstreme udfordring har sat sine spor på den nordjyske krop. - Jeg er træt. Jeg er mega, mega, mega, træt. Jeg har sovet to timer af gangen de sidste fire døgn. Der har ikke været tid til powernaps, for vi har en meget stram tidsplan, fortæller han i en video, der er lagt ud på hans Facebook-side. Han fortæller videre at strabadserne betyder, at han i øjeblikket dårligt kan mærke sin ene arm, og han har derfor stort besvær med at drikke af sin drikkedunk. Derfor har teamet fået til opgave at indkøbe en såkaldt "camel bag" så Stig med begge hænder på styret kan holde væskebalancen. I videoen foreslår Stig selv at han kan køre lidt i en af de tre følgebiler, mens han hold hopper på cyklen, men ak. Det går ikke. - Jeg skal op på geden igen, og det gør jeg også glædeligt. Men jeg skal have noget kaffe og noget pep inden da, siger den trætte nordjyde. Han møder på sin tur jævnligt hjælpere, der med et banner med teksten: Happy thought makes you fly Stig, giver lidt ekstra krafter. - Det står de med på landevejen, og når jeg så ser dem, bliver jeg så glad, at jeg bare tramper videre i pedalerne. Det er enestående. De er begyndt at danse også. Det er sådan en kombination mellem rumba og twist, og det er mærkværdig opførsel for alle andre på vejene, siger Stig Nicolaysen og fortsætter med en hilsen til de mange, der hepper på ham via Facebook-siden. - Jeg har kun kunnet holde gang i pedalerne de sidste par timer, fordi jeg ved I følger med derhjemme. Det er jeg rigtig glad for. Man kan følge Stig Nicolaysens kamp på cyklen på hans Facebook-side og man kan altid se, hvor langt han er kommet ved at klikke HER . Se hele Stig Nicolaysens opdatering fra Kansas herunder.

Referat:
Nordjyske Stig Nicolaysen er næsten halvvejs på sin tur på tværs af USA.